Só lyk brandstofpryse vir September(Foto: Brett_Hondow/Pixabay) Die prys van petrol styg volgende maand met 1c per liter, terwyl die prys van diesel sal daal. Alle grade petrol sal met 1c per liter styg nadat die minister van minerale hulpbronne en energie ’n verhoging van 5,3c per liter op die kleinhandelswinsgrens op petrol goedgekeur het. Dié verhoging is om die loonverhogings van pompjoggies, kassiere en administratiewe personeel by vulstasies te akkommodeer. Diesel word 21c per liter goedkoper en paraffien 35c per liter, terwyl gas 36c per kilogram duurder word. Die gemiddelde internasionale produkpryse vir petrol, diesel en paraffien het tydens die oorsigtydperk gedaal. Die rand was in die oorsigtyd gemiddeld R17,28 teenoor die dollar, vergeleke met R16,82 gedurende die vorige periode.